Diari Oficial de la Generalitat Valenciana


Sumari del DOGV 6243, del 12-04-2010 (2010/2919)

Notificació de la sentència dictada en el judici verbal de desnonament per falta de pagament número 380/2009.
-------------------------------------------------------------------------------------------------------------

### Dades del document

Número de DOGV
:   6243

Data del DOGV
:   12-04-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/2919


Organisme emissor
:   Jutjat de Primera Instància Número 6 de València

Tipus de document
:   Edicte

Notificació de la sentència dictada en el judici verbal de desnonament per falta de pagament número 380/2009. [2010/2919]  
Judici verbal (desnonament per falta de pagament) 000380/2009  
Part demandant: Maria Victoria Ranz Martí.  
Part demandada: Stephen Klepo.  
Sobre: verbals arrendaticis.   
En el judici a què es fa referència s'ha dictat la resolució que té el text que literalment és com segueix:   
«Sentència número 000010/2010   
Jutge que la dicta: David Gericó Sobrevela.  
Lloc: València.  
Data: 13 de gener de 2010.  
Part demandant: María Victoria Ranz Martí.  
Advocada: Marta Marín Pérez.  
Procuradora: María Jesús Martínez Redondo.   
Part demandada: Stephen Klepo.   
Objecte del judici: verbals arrendaticis.   
Antecedents de fet   
Primer. L'esmentada representació de la part actora va presentar demanda conforme a les prescripcions legals en la qual, amb l'al·legació prèvia dels fets i fonaments de dret que estimava aplicables, acabava suplicant que es dictara sentència on es declarara resolt el contracte d'arrendament que lligava a les parts sobre la finca sítia a València, carrer del pare Velasco, número 12, porta 8, i on es decretara que pertoca el desnonament. Fonamentava la seua acció en la falta de pagament de les rendes durant els mesos d'agost de 2008 i següents.   
Segon. Que, una vegada admesa a tràmit la demanda i convocades les parts a judici, va comparéixer l'actora, que es va afirmar i ratificar en l'escrit de la demanda, no va comparéixer el demandat, que fou declarat en rebel·lia, i quedaren les actuacions pendents d'aquesta resolució.   
Tercer. Que en la tramitació d'aquestes actuacions s'han observat les prescripcions legals.   
Fonaments de dret   
Primer. Estableix l'article 440.3 de la Llei d'Enjudiciament Civil que en els casos de demandes de desnonament de finca urbana per falta de pagament de rendes o quantitat degudes el tribunal advertirà al demandat que, de no comparéixer a la vista, es declararà el desnonament sense més tràmit. Atés que ha sigut advertit el demandat en aquest sentit, i no havent comparegut a l'acte de la vista, cal tenir-lo per conforme amb el desnonament sol·licitat.   
Segon. Pel que fa a les costes, de conformitat amb l'article 394 de la Llei d'Enjudiciament Civil, s'han d'imposar al demandat.   
Atesos els preceptes esmentats i tots altres que hi són aplicables de manera general i pertinent, en nom del rei, i per l'autoritat que m'ha sigut conferida pel poble espanyol.   
Dispositiva  
Que, estime la demanda interposada en nom de María Victoria Ranz Martí contra Stephen Klepo, declare resolt per falta de pagament el contracte d'arrendament que lligava les parts sobre l'habitatge siti al carrer del pare Velasco, número 12, porta 8, de València, i declare que pertoca el desnonament, amb l'advertència de llançament en la data fixada si no el deixa lliure, vacu, expedit i a disposició de l'actora, amb imposició expressa de les costes al demandat.   
Manera d'impugnació: mitjançant un recurs d'apel·lació davant de l'Audiència Provincial de València (article 455 LECn).   
El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptadors des de l'endemà de la notificació, que es limite a esmentar la resolució objecte d'apel·lació i on es manifeste la voluntat d'interposar-hi un recurs, amb la indicació dels pronunciaments que s'impugnen (article 457.2 LECn).   
El recurs no s'admetrà si quan el prepara la part no acredita que ha consignat a l'entitat Banesto i en el compte de dipòsits i consignacions número 4444 0000 48 171679 obert a nom d'aquest Jutjat, amb referència a aquest procediment, la quantitat de cinquanta (50) euros, en concepte de dipòsit per a interposar un recurs, de conformitat amb la disposició addicional quinzena de la Llei Orgànica del Poder Judicial (introduïda per la LO 1/2009, de 3 de novembre). A més, caldrà acreditar tindre pagades les rendes vençudes i les que d'acord amb el contracte haja de pagar de bestreta (article 446 LEC).   
Aquesta és la sentència, que pronuncie, mane i firme».   
Atés que es desconeix el domicili o la residència actuals de la part demandada, mitjançant la provisió de 23 de febrer de 2010 el jutge, de conformitat amb el que disposen els articles 156.4 y 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació de sentència al demandat.  
València, 23 de febrer de 2010.- El secretari judicial: Rafael Roselló Sobrevela.